Document ID: 31997D0316

KOMISSION PÄÄTÖS,
tehty 5 päivänä toukokuuta 1997,
Euroopan maatalouden ohjaus- ja tukirahaston (EMOTR) tukiosastosta varainhoitovuonna 1996 rahoitettuja menoja koskevien jäsenvaltioiden tilien tarkastamisesta ja hyväksymisestä (97/316/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (1), sellaisena kuin se on viimeksi muutettuna asetuksella (EY) N:o 1287/95 (2), ja erityisesti sen 5 artiklan 2 kohdan b alakohdan,
on kuullut rahastokomiteaa,
sekä katsoo, että
asetuksen (ETY) N:o 729/70 5 artiklan 2 kohdan b alakohdan mukaan komissio tarkastaa ja hyväksyy mainitun asetuksen 4 artiklassa 1 kohdassa tarkoitettujen maksajina toimivien toimielinten tilit jäsenvaltioiden toimittamien vuosittaisten tilien perusteella, joiden ohella on toimitettu tarkastamiseen ja hyväksymiseen tarvittavat tiedot sekä toimitettujen tilien täydellisyyttä, tarkkuutta ja todenperäisyyttä koskevat todistukset sekä ne myöntävien toimielinten kertomukset,
jäsenvaltioiden toimittamista tiedoista ja Euroopan maatalouden ohjaus- ja tukirahasto (EMOTR) tukiosastosta rahoitettujen menojen kuukausittaisesta kirjanpidosta ja asetuksen (ETY) N:o 2776/88 kumoamisesta 16 päivänä helmikuuta 1996 annetun komission asetuksen (EY) N:o 296/96 (3) 7 artiklan 1 kohdan mukaisesti kirjanpitoon varainhoitovuonna 1996 kirjatut menot ovat ne menot, jotka jäsenvaltiot ovat suorittaneet 16 päivän lokakuuta 1995 ja 15 päivän lokakuuta 1996 välisenä aikana,
jäsenvaltioille myönnetyt määräajat, joiden kuluessa jäsenvaltioiden on esitettävä komissiolle asiakirjat, joita tarkoitetaan asetuksen (ETY) N:o 729/70 5 artiklan 1 kohdan b alakohdassa ja asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun asetuksen (EY) N:o 1663/95 (4) 4 artiklan 1, 3 ja 4 kohdassa, ovat umpeutuneet,
komissio on tarkastanut sille toimitetut tiedot ja ilmoittanut jäsenvaltioille saamiinsa tietoihin perustuvien tarkastusten tulokset sekä niihin liittyvät tarvittavat oikaisut ennen maaliskuun 31 päivää 1997,
asetuksen (EY) N:o 1663/95 7 artiklan 1 kohdan ensimmäisen alakohdan mukaisesti asetuksen (ETY) N:o 729/70 5 artiklan 2 kohdan b alakohdassa tarkoitetussa päätöksessä tilien tarkastamisesta ja hyväksymisestä on määrättävä se kussakin jäsenvaltioissa kyseisenä varainhoitovuonna toteutuvien menojen määrä, joka voidaan veloittaa EMOTR:n tukiosastosta, sanotun kuitenkaan rajoittamatta myöhempien mainitun artiklan 2 kohdan c alakohdan mukaisten päätösten soveltamista; 21 päivänä joulukuuta 1977 annetun varainhoitoasetuksen (5), sellaisena kuin se on viimeksi muutettuna asetuksella (EY, Euratom, EHTY) N:o 2335/95 (6), 102 artiklan mukaan tilien tarkastusta ja hyväksymistä koskevan päätöksen lopputulos, joka käsittää mahdollisen erotuksen 100 ja 101 artiklan mukaisesti kyseisen varainhoitovuoden tileille kirjattujen menojen kokonaismäärän ja komission huomioon ottamien tilien tarkastamisen ja hyväksymisen yhteydessä hyväksymien menojen kokonaismäärän välillä, kirjataan yhdelle ainoalle momentille lisäyksenä tai vähennyksenä menoihin,
tiettyjen maksajina toimivien toimielinten osalta komissio voi vuosittaisten tilien ja niihin liittyvien asiakirjojen perusteella tehdä päätöksen toimitettujen tilien täydellisyydestä, tarkkuudesta ja todenperäisyydestä; tehtyjen tarkastusten perusteella osa toimitetuista tileistä ei täysin vastaa näitä edellytyksiä; kyseisiä menoja ei näin ollen voida tunnustaa EMOTR:n tukiosastosta maksettaviksi; liitteessä I esitetään tarkastetut ja hyväksytyt määrät jokaisen maksajana toimivan toimielimen osalta,
jäsenvaltioiden eräiden muiden maksajina toimivien toimielinten antamat tiedot vaativat lisäselvityksiä, minkä vuoksi näiden tilien tarkastaminen ja hyväksyminen tässä päätöksessä ei ole mahdollista,
- tilit tai perusteena olevat asiakirjat, todistukset tai kertomukset eivät olleet vielä saapuneet tai saapuivat liian myöhään, tai
- todistuksista, kertomuksista tai tileistä ilmenee erityisiä ongelmia, tai
- komissiolla on käytettävissään tietoja, joista ilmenee tällaisia ongelmia, tai
- maksajina toimivien toimielinten hyväksymistä koskevat ehdot eivät ole täyttyneet tyydyttävällä tavalla;
näihin liittyvät ohjeet esitetään tämän päätöksen liitteessä II,
asetuksen (EY) N:o 296/96 4 artiklan 2 kohdan ja päätöksen 94/729/EY (7) 13 artiklan mukaisesti jäsenvaltioiden suorittaessa menot vahvistettujen edellytysten ja määräaikojen ulkopuolella vähennetään tileille kirjattuja ennakoita; kuitenkin asetuksen (EY) N:o 296/96 4 artiklan 3 kohdan nojalla syys- ja lokakuun aikana tapahtuneet ylitykset otetaan huomioon tehtäessä päätöstä tilien tarkastamisesta ja hyväksymisestä, paitsi jos ne voidaan todeta ennen varainhoitovuoden ennakkoja koskevaa viimeistä päätöstä; osa tiettyjen jäsenvaltioiden ilmoittamista menoista edellä mainittuna ajanjaksona on suoritettu säännösten mukaisten määräaikojen ja edellytysten ulkopuolelle; näin ollen on tarpeen, että tässä päätöksessä säädetään kyseisistä vähennyksistä; näistä vähennyksistä päätetään asetuksen (ETY) N:o 729/70 5 artiklan 2 kohdan c alakohdan mukaisesti myöhempänä ajankohtana, jolloin vahvistetaan lopullisesti menot, jotka jätetään yhteisön rahoituksen ulkopuolelle,
komissio on tehdyn päätöksen 94/729/EY 13 artiklan ja asetuksen (EY) N:o 296/96 4 artiklan 2 kohdan mukaisesti vähentänyt tai pidentänyt tietyt kuukausittaiset ennakot, jotka on kirjattu varainhoitovuoden 1996 menoihin ja etenee tämän päätöksen mukaisesti niiden vähennysten osalta, jotka on mainittu 4 artiklan 3 kohdassa edellä mainitussa asetuksessa; huolimatta näitä koskevan kirjanpidon tarkastamisesta ja hyväksymisestä tällä päätöksellä kyseisistä menoista päätetään myöhemmin asetuksen (ETY) N:o 729/70 5 artiklan 2 kohdan c alakohdan mukaisesti; edellä kuvatun perusteella välttääkseen maksamasta kyseisiin määriin liittyviä ennenaikaisia tai tilapäisiä maksuja, niitä ei tule huomioida tässä päätöksessä, sanotun kuitenkaan rajoittamatta edellä mainitun asetuksen 5 artiklan 2 kohdan c alakohdan lisätutkimuksia,
asetuksen (EY) N:o 1663/95 7 artiklan 1 kohdan toisessa alakohdassa säädetään, että tämän päätöksen liitteen III mukaisesti kultakin jäsenvaltiolta perittävät summat tai sille maksettavat summat vähennetään tarkastus- ja hyväksymispäätöksen jälkeisen toisen kuukauden aikana maksettavista ennakkomaksuista tai lisätään niihin, ja
asetuksen (ETY) N:o 729/70 5 artiklan 2 kohdan b alakohdan viimeisen alakohdan ja asetuksen (EY) N:o 1663/95 7 artiklan 1 kohdan mukaisesti tämä päätös, joka on tehty kirjanpitotietojen perusteella, ei vaikuta komission myöhempiin päätöksiin, joilla jätetään yhteisön rahoituksen ulkopuolelle sellaiset menot, joita ei ole suoritettu yhteisön säännösten mukaisesti,
ON TEHNYT TÄMÄN PÄÄTÖKSEN:
1 artikla
EMOTR:n tukiosastosta rahoitettuja menoja koskevat jäsenvaltioiden maksajina toimivien toimielinten varainhoitovuoden 1996 tilit tarkastetaan ja hyväksytään liitteen I mukaisesti.
2 artikla
EMOTR:n tukiosastosta rahoitettuja menoja koskevat jäsenvaltioiden maksajina toimivien toimielinten liitteen II mukaiset varainhoitovuoden 1996 tilit ovat tämän päätöksen ulkopuolella ja ne tarkastetaan ja hyväksytään myöhemmin tehtävällä päätöksellä.
3 artikla
Jäsenvaltiolta perittävät summat tai niille maksettavat summat tämän tilien tarkastamisen ja hyväksymisen yhteydessä on esitetty tämän päätöksen liitteessä III.
4 artikla
Tämä päätös on osoitettu kaikille jäsenvaltioille.
Tehty Brysselissä 5 päivänä toukokuuta 1997.

Labels: 2
15
4
18